વડોદરા: શ્રાવણ મહિનાના છેલ્લા શનિવારે તરસાલી સ્થિત હનુમાન મંદિરમાં દર્શનાર્થે મોટી સંખ્યામાં ભક્તો ઉમટ્યા. મંદિર પરિસરમાં હનુમાન ચાલીસા સાથે ‘યા મહોમ્મદ’ અને ‘ખ્વાજા’ના સૂર પણ ગૂંજ્યા. આ એક ઐતિહાસિક ક્ષણ હતી. હનુમાન મંદિરના ટ્રસ્ટીઓએ પહેલીવાર મુસ્લિમ કવ્વાલોને મંદિરમાં કવ્વાલી કરવા આમંત્રણ આપ્યું હતું. 10 કવ્વાલોના ગ્રુપે ભક્તોને પોતાની ધૂનમાં તરબોળ કર્યા અને સાથે ગાવા માટે માહોલ પૂરો પાડ્યો.